cyanic-selkie/wikianc huggingface dataset:
Σεργκέι Μπριν
Οι γονείς του Σεργκέι
Υπήρχε μια τουλάχιστον συγγενής του Σεργκέι που είχε έρθει στην Αμερική πολλά χρόνια πριν από τον ίδιο. Με μια κίνηση που κατέρριψε το κατεστημένο για τις γυναίκες της εποχής της, η προγιαγιά του Σεργκέι ακολούθησε σπουδές μικροβιολογίας στο Πανεπιστήμιο του Σικάγο. Όμως το 1921 μαζί με μια ομάδα άλλων ομοϊδεατών της που πίστευαν στο κομμουνιστικό ιδεώδες επέστρεψαν στη Μόσχα, για να βοηθήσουν στην οικοδόμηση του νέου σοβιετικού κράτους. Ο παππούς του Σεργκέι ήταν καθηγητής μαθηματικών στη Μόσχα, όπως και ο πατέρας του, ο οποίος έλαβε εκεί το διδακτορικό του στα μαθηματικά. Η μητέρα του, μαθηματικός κι αυτή, εργαζόταν στη Ρωσία ως πολιτικός μηχανικός.
Οι γονείς του, Μίκαελ και Ευγενία Μπριν, οι οποίοι ήταν Ρώσοι Εβραίοι, έχουν πλούσιο παρελθόν στους τομείς της επιστήμης και της τεχνολογίας. Ο πατέρας του αποφοίτησε από το τμήμα μαθηματικών του πανεπιστημίου της Μόσχας το 1970. Εργάστηκε για δέκα χρόνια ως οικονομολόγος για λογαριασμό της Gosplan, της σοβιετικής υπηρεσίας κεντρικού σχεδιασμού, όπου ήταν αναγκασμένος να συμβάλει στην προπαγάνδα μέσα από στατιστικές που αποδείκνυαν ότι το βιοτικό επίπεδο της Σοβιετικής Ένωσης ήταν πολύ καλύτερο από εκείνο στην Αμερική. Για την συγκεκριμένη περίπτωση, ο ίδιος έχει πει "Το απέδειξα. Ξέρω αρκετά μαθηματικά για να σου αποδείξω ότι θέλεις." Ήταν απογοητευμένος, γιατί ακόμα και όταν απέκτησε διδακτορικό από το πανεπιστήμιο του Χαρκόβου της Ουκρανίας, συνέχισε να εργάζεται στην Gosplan, κάτι που το απέδιδε στον αντισημιτισμό της Σοβιετικής Ένωσης.
Η μητέρα του αποφοίτησε από τη Σχολή Μηχανικών και Μαθηματικών του πανεπιστημίου της Μόσχας. Εργάστηκε σε ερευνητικό εργαστήριο του Σοβιετικού Ινστιτούτου Πετρελαίου και Αερίου, μια αναγνωρισμένη βιομηχανική σχολή. Η ίδια λέει ότι ήταν ευχαριστημένη με την δουλειά της και είχε πολλούς φίλους. Γενικά τον αντισημιτισμό της ΕΣΣΔ δεν τον συναντούσες στους συναδέλφους και στους γείτονες.
Μετά την άφιξή τους στις ΗΠΑ,ο πατέρας του διδάσκει μαθηματικά στο Πανεπιστήμιο του Μέριλαντ και έχει δημοσιεύσει μια πληθώρα ακαδημαϊκών άρθρων που πραγματεύονται περίπλοκα μαθηματικά ζητήματα, από θεωρητική γεωμετρία μέχρι δυναμικά συστήματα. Η μητέρα του είναι διαπρεπής επιστήμονας στο Κέντρο Διαστημικών Πτήσεων της ΝΑΣΑ Γκοντάρ. Μεταξύ άλλων, ασχολείται και με προσομοιώσεις που σχετίζονται με τις ατμοσφαιρικές και καιρικές συνθήκες που επηρεάζουν τα διαστημικά ταξίδια.
Παιδική ηλικία
Ο Σεργκέι Μπριν, γεννημένος στη Μόσχα στις 21 Αυγούστου του 1973, έφυγε από τη Σοβιετική Ένωση με τους γονείς του και την γιαγιά του Μάγια, όταν ήταν έξι ετών. Οι γονείς του ήθελαν να φύγουν μακριά από τον αντισημιτισμό, αναζητώντας μεγαλύτερη ελευθερία και περισσότερες ευκαιρίες για τους ίδιους και για τον γιο τους. Ο Μπριν παρακολούθησε το δημοτικό σχολείο στη σχολή Montessori Paint Branch στο Adelphi του Μέριλαντ και έλαβε επιπλέον ιδιωτική εκπαίδευση στο σπίτι. Το 1987 γεννιέται ο αδελφός του Σαμ.
Φοιτητικά χρόνια
Στη συνέχεια παρακολούθησε μεταπτυχιακό πρόγραμμα στο πανεπιστήμιο του Στάνφορντ, όπου την άνοιξη του 1995 γνώρισε τον μεταπτυχιακό φοιτητή Λάρρυ Πέιτζ. Με φτηνούς υπολογιστές, που είχαν εγκαταστήσει στους φοιτητικούς κοιτώνες τους, εφάρμοσαν ένα σύστημα εξόρυξης δεδομένων του Μπριν, για να φτιάξουν μια μηχανή αναζήτησης των σελίδων του Ίντερνετ. Το πρόγραμμα αυτό γρήγορα έγινε δημοφιλές στο Στάνφορντ και διέκοψαν τις μεταπτυχιακές τους σπουδές, για να ιδρύσουν την Google.
Ίδρυση της Google
Συναρμολογώντας άχρηστα εξαρτήματα από παλιούς υπολογιστές υλοποίησαν την μηχανή αναζήτησης, που την εγκατέστησαν στο δωμάτιο του Πέϊτζ στους φοιτητικούς κοιτώνες και χρησιμοποιούσαν το ευρυζωνικό δίκτυο του Στάνφορντ. Το δωμάτιο του Μπριν χρησιμοποιήθηκε σαν γραφείο για να προγραμματίζουν και να δοκιμάζουν την μηχανή αναζήτησης τους. Αρχικά χρησιμοποίησαν τις λίγες γνώσεις τους σε προγραμματισμό HTML, για την παρουσίαση των ιστοσελίδων τους. Η μηχανή αναζήτησης, φιλοξενούμενη στον ιστότοπο (website) του Στάνφορντ, αφού έγινε πολύ δημοφιλής στους χρήστες του πανεπιστημίου, έγινε διαθέσιμη για πρώτη φορά στο Διαδίκτυο το 1996. Μια πρώτη αναφορά, στις 29 Αυγούστου του 1996, κάνει λόγο για 75 εκατομμύρια ταξινομημένες ιστοσελίδες και 207 γιγαβάϊτ πληροφοριακό περιεχόμενο. Λόγω της γρήγορης ανάπτυξης του συστήματος τους γρήγορα η δικτυακή υποδομή του Στανφορντ άρχισε να αντιμετωπίζει προβλήματα.
Νοίκιασαν ένα γκαράζ στο Μένλο Πάρκ της Καλιφόρνια, όπου μετέφεραν την δραστηριότητά τους. Το 1998 αφού έλαβαν χρηματοδότηση από επενδυτές, συγγενείς και φίλους, ίδρυσαν την Google.
Με την είσοδο της εταιρείας στο χρηματιστήριο, ο Μπριν και Πέϊτζ έγιναν πλουσιότεροι κατά 3,8 δισ. δολάρια και το φοιτητικό χόμπυ έγινε κυρίαρχη δύναμη στο Διαδίκτυο, αξίας πολλών δισεκατομμυρίων δολαρίων.
Προσωπική Ζωή
Τον Μάιο του 2007, ο Μπριν παντρεύτηκε στις Μπαχάμες, την από χρόνια γνωστή του, βιοχημικό και επιχειρηματία Anne Wojcicki. Η αδελφή της Anne ήταν υπάλληλος στην Google και ήταν αυτή που είχε νοικιάσει το γκαράζ στο Μένλο Πάρκ, της Καλιφόρνια, για γραφείο στον Μπριν και Πέϊτζ, πριν ακόμα υπάρξει η εταιρεία. Τον Δεκέμβριο του 2008 απέκτησαν ένα γιό και μια κόρη στα τέλη του 2011. Τον Ιούνιο του 2015, ο Μπριν και η Wojcicki πήραν διαζύγιό.
Κάτι σημαντικό για την προσωπική του ζωή, είναι ότι η μητέρα του έχει διαγνωστεί με τη νόσο του Πάρκινσον. Το 2008, έκανε δωρεά στη Σχολή Ιατρικής του Πανεπιστημίου του Μέριλαντ, που παρακολουθεί ιατρικά τη μητέρα του. Ο Μπριν χρησιμοποιώντας τις υπηρεσίες της εταιρείας της συζύγου του ανακάλυψε ότι παρόλο που η νόσος του Πάρκινσον δεν είναι σε γενικές γραμμές κληρονομική, τόσο ο ίδιος όσο και η μητέρα του έχουν μια μετάλλαξη του γονιδίου LRRK2 (G2019S) που προδιαθέτει για την νόσο στο μέλλον με πιθανότητες μεταξύ 20% και 80%. Επειδή, ο Μπριν, συχνά κάνει λόγο για την "δύναμη της γνώσης που παρέχει η πληροφόρηση", όταν ρωτήθηκε αν η άγνοια σε αυτή την περίπτωση θα ήταν ευτυχία, δήλωσε ότι οι γνώσεις, του δίνουν το πλεονέκτημα να λάβει μέτρα ώστε να αποφύγει την ασθένεια. Ένα άρθρο του περιοδικού The Economist αναφέρει ότι "ο κ. Μπριν θεωρεί την μετάλλαξη του γονιδίου σαν τα σφάλματα στον κώδικα του υπολογιστή που καθημερινά διορθώνουν οι προγραμματιστές της Google. Επίσης με το να προσπαθήσει, χρηματοδοτώντας έρευνες, να διορθώσει το δικό του πρόβλημα θα βοηθήσει και άλλους με την ίδια περίπτωση. Θεωρεί τον εαυτό του τυχερό και προσθέτει, ότι μπορεί η γνώση να μην κάνει πάντα καλό, αλλά σίγουρα είναι καλύτερη από την άγνοια".
Ο Μπριν και η πρώην σύζυγός του λειτουργούν το ίδρυμα "Brin Wojcicki".
Σημειώσεις
<references group="Σημ" />
Βιβλιογραφικές Πηγές
Κατηγορία:Αμερικανοί επιχειρηματίες Κατηγορία:Αμερικανοί επιστήμονες υπολογιστών Κατηγορία:Αμερικανοεβραίοι
Στον ίσκιο του θανάτου
To Lifeboat (Ελληνικός τίτλος: Στον ίσκιο του θανάτου, a.k.a. Σωστική λέμβος, a.k.a Σωσίβια λέμβος, a.k.a. Ναυαγοί) είναι μια δραματική πολεμική ταινία Αμερικανικής παραγωγής του 1944 σε σκηνοθεσία Άλφρεντ Χίτσκοκ, βασισμένη σε μία ιστορία που έγραψε ο Τζον Στάινμπεκ. Τους πρωταγωνιστικούς ρόλους ερμηνεύουν οι Ταλούλα Μπανκχέντ, Γουίλιαμ Μπέντιξ, Γουόλτερ Σλέζακ και Χιούμ Κρόνιν. Ολόκληρη η ταινία διαδραματίζεται μέσα σε μία σωστική λέμβο (βάρκα), ενώ κέρδισε μια υποψηφιότητα για Όσκαρ σεναρίου.
Περίληψη
Στη διάρκεια του Β' Παγκοσμίου πολέμου μια ομάδα Αμερικανών και Βρετανών πολιτών βρίσκονται παγιδευμένοι σε μια σωστική λέμβο όταν το πλοίο που τους μεταφέρει βυθίζεται από ένα Γερμανικό υποβρύχιο. Μετά από έντονη διαμάχη περισυλλέγεται και ένας Γερμανός επιζών, ο οποίος όπως αποκαλύπτεται αργότερα είναι ο Ναζί κυβερνήτης του υποβρυχίου.
Κριτική & αντιδράσεις
Σύμφωνα με τα όσα αναφέρει η κόρη του σκηνοθέτη, Πατρίτσια Χίτσκοκ, στα σχόλια της σε ντοκιμαντέρ του 2005, κάποιοι κριτικοί κινηματογράφου μετά τις πρώτες θριαμβευτικές κριτικές, άρχισαν να επικρίνουν την ταινία για τη δήθεν "θετική" απεικόνιση του γερμανικού χαρακτήρα. Σήμερα η άποψη που επικρατεί είναι η ακριβώς αντίθετη αφού η ταινία χαρακτηρίζεται σχεδόν σαν Αμερικάνικη προπαγάνδα. Οι επικρίσεις εκείνες εντούτοις ανάγκασαν την εταιρεία διανομής, 20th Century Fox να κάνει περιορισμένη διανομή της ταινίας (σε αντίθεση με όλες τις άλλες ταινίες του σκηνοθέτη) και να μην διαφημίσει επαρκώς την ταινία, με αποτέλεσμα μια αποτυχημένη εμπορική καριέρα. Σήμερα η ταινία θεωρείται κλασσική.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1944 Κατηγορία:Ταινίες παραγωγής 20th Century Fox Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Ταινίες Β΄ Παγκοσμίου Πολέμου που γυρίστηκαν κατά τη διάρκεια πολέμου Κατηγορία:Αγγλόφωνες ταινίες Κατηγορία:Αμερικανικές δραματικές περιπετειώδεις ταινίες Κατηγορία:Αμερικανικές ασπρόμαυρες ταινίες
Melissa virus
Ο ιός Melissa είναι ένας ιός υπολογιστή τύπου worm που λειτουργεί με το Microsoft Office, άρα δεν μπορεί να υπάρξει από μόνος του. Είναι γνωστός και ως Mailissa, Simpsons, Kwyjibo.
Ιστορία
Πρωτοεμφανίστηκε στις 26 Μαρτίου 1999 σε μορφή e-mail. Ο ιός ήταν σε ένα αρχείο με όνομα "List.doc", που περιείχε κωδικούς για πρόσβαση σε 80 πορνογραφικές ιστοσελίδες. Η αρχική έκδοση του ιού εστάλη σε πολλά άτομα με μορφή e-mail.
Δημιουργός
Ο Melissa δημιουργήθηκε από τον Αμερικανό David L. Smith. Ο ιός τύπου worm ενεργοποιείται μέσο μιας μακροεντολής που τρέχει σε MS WORD αρχεία, με αυτή την μέθοδο ο ιός worm έστελνε πληροφορίες πίσω στον Smith. Ο Smith καταδικάστηκε σε 10 χρόνια φυλάκιση, ενώ εξέτισε ποινή 20 μηνών και πρόστιμο 5,000$.
Λέπτομεριες ιού
Ο ιός Melissa εξαπλώνεται με το πρόγραμμα Microsoft Word 97 και Word 2000, καθώς και με το Microsoft Excel 97, 2000 και 2003. Έχει την ικανότητα να πολλαπλασιάζει τον εαυτό του και να στέλνει e-mail με προγράμματα όπως Microsoft Outlook 97 ή Outlook 98. Έαν ένα αρχείο Word List.doc ή ένα άλλο παρόμοιο αρχείο περιέχει μέσα τον ιό, εφόσον το αρχείο κατέβει και ανοιχτεί εκτελείται μια μακροεντολή η οποία επιλέγει τα πρώτα 50 άτομα από τη λίστα και στην συνέχεια στέλνει σε όλους e-mail.
Melissa.U
Μία παραλλαγή της μακροεντολής του ιού Melissa είναι ο Melissa.U, ο οποίος χρησιμοποιεί το Microsoft Outlook και στέλνει τον εαυτό του στους πρώτους 40 που βρίσκονται ως μέλη στο mail του χρήστη. Ωστόσο υπάρχει και μια άλλη έκδοση του ιού ο Melissa V/E ο οποίος αναζητά αρχεία του Microsoft Excel και επιλέγει κάποια τυχαία και τα καταστρέφει ή απλά τα αχρηστεύει εφαρμόζοντας κώδικα μακροεντολής. Στη συνέχεια δημιουργεί αντίγραφα από τα κατεστραμμένα αρχεία ζητώντας από τον χρήστη 100$ για έναν εξωτερικό λογαριασμό προκείμενου να ανακτηθούν τα αρχεία. Ο συγκεκριμένος ιός αφήνει ορατά ίχνη στο μητρώο των Windows παρέχοντας αρκετά στοιχεία για να εξασφαλίζεται η καταστροφή του και η ανάκτηση των κλεμμένων δεδομένων. Μια ειδική έκδοση του ιού τροποποιεί τα αντίγραφα ασφαλείας των δεδομένων, ξεγελώντας τον χρήστη ακόμη περισσότερο.Στην ουσία τροποποιεί τα δεδομένα καθιστώντας τα άχρηστα.
Melissa.W
Ο Melissa.w είναι μια ακόμη παραλλαγή της μακροεντολής του ιού Melissa, δεν έχει χαμηλότερη προστασία στις μακροεντολές του Microsoft Word, εάν είχε τότε θα ήταν ίδιος με τον ιό Melissa.A.
Τρόποι αντιμετώπισης
Εάν λάβετε τον ιό Melissa με την μορφή E-Mail απλά μην ανοίξετε το συνημμένο αρχείο και δεν θα κινδυνεύετε. Εφόσον ο ιός έχει ήδη εγκατασταθεί στον υπολογιστή σας, κατεβάστε το αντίστοιχο antivirus για να αντιμετωπίσετε την απειλή.
Πηγές
Κατηγορία:Ασφάλεια υπολογιστών
Δημήτρης Αναστασόπουλος
Ο Δημήτρης Αναστασόπουλος (γεννημένος στις 11 Απριλίου 1990) είναι Έλληνας ποδοσφαιριστής. Έχει ύψος 1,78 μ. και αγωνίζεται στη μεσαία γραμμή.
Καριέρα
Ξεκίνησε την καριέρα του από τον Αθηναϊκό, με τον οποίο έκανε το ντεμπούτο του την σεζόν 2007-2008.
Πανιώνιος
Την επόμενη χρονιά, έκανε το πρώτο του επαγγελματικό συμβόλαιο με τον Πανιώνιο, πραγματοποιώντας και το ντεμπούτο του στην πρώτη κατηγορία της Ελλάδας την σεζόν 2008-2009. Για τέσσερις σεζόν ήταν μέλος του συλλόγου και αγωνίστηκε συνολικά σε 34 αγώνες.
Καβάλα
Η σεζόν 2012-13, τον βρίσκει στην Καβάλα, ομάδα Β' Εθνικής. Εκεί πραγματοποίησε έως τον Ιανουάριο του 2013, 13 εμφανίσεις, πετυχαίνοντας και ένα γκολ.
ΑΕΚ
Στην εκπνοή της μεταγραφικής περιόδου του Ιανουαρίου 2013, η ΑΕΚ καταφέρνει και τον αποκτά στις 31 του μηνός. Στο τέλος της σεζόν, η "Ένωση" υποβιβάζεται πρώτη φορά στην ιστορία της και ο ίδιος αυτομάτως μένει ελεύθερος.
Τίτλοι
· Μον-Ρουαγιάλ Ουτρεμόντ
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Πανιωνίου α Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΣΣΦ Γιαν Ρέγκενσμπουργκ Κατηγορία:Ποδοσφαιριστές 3. Λίγκα Κατηγορία:Έλληνες ποδοσφαιριστές στο εξωτερικό
Εν Αθήναις Αρχαιολογική Εταιρεία
Η Εν Αθήναις Αρχαιολογική Εταιρεία, ή απλά Αρχαιολογική Εταιρεία όπως είναι γνωστή, είναι επιστημονική εταιρεία με έδρα την Αθήνα και σκοπό την ανεύρεση και τη διάσωση των αρχαιοτήτων της Ελλάδας, διαφόρων εποχών, τη μελέτη και τη διάδοσή τους.
Βιβλιογραφικές πηγές
Κατηγορία:Αρχαιολογία στην Ελλάδα
Σχέσεις Ελλάδας και Ανγκόλας
Επισκόπηση
Η Ανγκόλα άνοιξε την πρεσβεία της στην Αθήνα το 2003.
Οικονομικές σχέσεις
Το 2016, ο όγκος των συναλλαγών μεταξύ της Ανγκόλας και της Ελλάδας ανήλθε σε περίπου 2,96 εκατομμύρια δολάρια. Η Ελλάδα εξήγαγε αγαθά αξίας 2,96 εκατομμυρίων δολαρίων στην Ανγκόλα και η Ανγκόλα εξήγαγε αγαθά αξίας 36 χιλ. δολαρίων στην Ελλάδα. Η Ελλάδα εξάγει κυρίως τσιμέντο, ζυμαρικά, αλουμίνιο και πολλά άλλα, ενώ η Ανγκόλα εξάγει στην Ελλάδα κυρίως πριστή ξυλεία, εξαρτήματα κινητήρων και άλλα.
Αντιπροσωπεία
Κατηγορία:Σελίδες με πηγές CS1 στα Αγγλικά (en) Ανγκολα Ελλαδα
Θερμική δεξαμενή
Η θερμοκρασία της θερμικής δεξαμενής διατηρείται σταθερή και δεν αλλάζει με προσθαφαιρέσεις θερμότητας, αποτελώντας ουσιαστικά πηγή ενέργειας. Μεγαλύτερες θερμικές δεξαμενές στη φύση αποτελούν οι ωκεανοί, οι μεγάλες λίμνες, οι ποταμοί, καθώς και τεράστιες αέριες μάζες, η συμβολή των οποίων στις διάφορες γεωφυσικές διαδικασίες, όπως ειδικότερα στη διαμόρφωση του καιρού, είναι, αντίστοιχα, τεράστιες.
Κατηγορία:Θερμοδυναμική
Αλέξανδρος Ελλάδιος
Ο Αλέξανδρος Ελλάδιος υπήρξε Έλληνας λόγιος των αρχών του 18ου αιώνα από τη Λάρισα που δίδαξε ελληνικά σε πανεπιστήμια της Αγγλίας και της Γερμανίας κι εξέδωσε σημαντικά έργα για τη συνέχεια της ελληνικής γλώσσας και παράδοσης.
Βιογραφία
Γεννήθηκε στη Λάρισα το δεύτερο μισό του 17ου αιώνα. Ο παππούς του, που ήταν επί εικοσιπενταετίας ηγούμενος της Μονής των Αγίων Κοσμά και Δαμιανού, έστειλε τον Αλέξανδρο από παιδική ηλικία πέντε ετών να μάθει τα πρώτα γράμματα στον πλούσιο ομογενή αδελφό του, Χρυσόσκουλο. Αφού έμαθε τα γράμματα γύρισε στην πατρίδα του δωδεκαετής, και μετά από τέσσερα χρόνια πήγε στην Αδριανούπολη και το Βυζάντιο όπου διδάχτηκε από τον Κερκυραίο Φραγκίσκο Προσαλέντη. Διορίστηκε δάσκαλος και δίδαξε σε μερικούς μαθητές τα προκαταρκτικά μαθήματα. Στην Κωνσταντινούπολη γνώρισε τον πρέσβη της Βρετανίας Lord William Paget που τον προσκάλεσε στην Αγγλία. Δέχτηκε την πρόσκληση και συνοδευόμενος από τον Προσαλέντη πήγε διαμέσου Ουγγαρίας, Αυστρίας, Γερμανίας και Γαλλίας στην Αγγλία, όπου έφτασε το 1703.
Εκεί σπούδασε τρία έτη στο βραχύβιο Ελληνικό Κολλέγιο του Πανεπιστημίου της Οξφόρδης ελληνική και λατινική φιλοσοφία. Εντυπωσίασε τους Άγγλους που συνέγραψαν οτι εκπροσωπεί την πανάρχαιη, κλασική, ζωντανή παράδοση ελληνικής παιδείας και κατέρριψε προκαταλήψεις των δυτικών για τον Ελληνισμό, ενώ η εξαιρετική γνώση του της ελληνικής γλώσσας του απέφερε σημαντικές γνωριμίες, όπως με καθηγητές που τον κάλεσαν στο γερμανόφωνο πανεπιστήμιο του Αλτντορφ, κοντά στη Νυρεμβέργη.
Ταξίδεψε έπειτα σε διάφορες χώρες της Ευρώπης και κυρίως στη Γερμανία, όπου διέμεινε για πολλά χρόνια. Στη Γερμανία συνεργάστηκε με το φιλόλογο Χέρμαν Φρανκ, ο οποίος το 1709 περίπου του ανάθεσε την επιμέλεια της μετάφρασης της Αγίας Γραφής στα νέα ελληνικά.
Το 1712 εξέδωσε στη Νυρεμβέργη μια παλιά γραμματική της ελληνικής του Βησσαρίωνα Μακρή στην οποία προσέθεσε για λόγους κατανόησης ένα φανταστικό διάλογο που κατέρριπτε τα επιχειρήματα της προφοράς της ελληνικής με το στιλ του Έρασμου(ητακιστική), δηλαδή ενίσχυε τα επιχειρήματα του Ρόιχλιν για την ιωτακιστική (κατ' άλλους ροϊχλίνεια), που αποδείχθηκαν σωστά από τη σύγχρονη γλωσσολογία. Το 1714 εξέδωσε στα λατινικά το σημαντικό σύγγραμα με τίτλο Status praesens ecclesiae graecae (Η παρούσα κατάστασις της Ελληνικής Εκκλησίας) όπου κάνει λόγο και για την ύπαρξη του κρυφού σχολειού.
Δε μας έχει διασωθεί πότε και πού πέθανε.
Εξωτερικοί σύνδεσμοι
Κατηγορία:Έλληνες λόγιοι του 17ου αιώνα Κατηγορία:Ορθόδοξοι λόγιοι
Γιάννης Αγγέλου (ποδόσφαιρο)
Ο Γιάννης Αγγέλου υπήρξε ιδρυτικό μέλος και πρόεδρος του Άρη Θεσσαλονίκης στις περιόδους 1929-1931, 1941-1949 και 1951. Το 1946 σύστησε την επιτροπή ανεγέρσεως γηπέδου, προκειμένου να κατασκευαστεί το Χαριλάου και βοήθησε τα μέγιστα μαζί με τον Στέργιο Γιουβανάκη, προκειμένου να αποκτήσει η ομάδα δικό της γήπεδο
Υπό την προεδρία του, η ποδοσφαιρική ομάδα του Άρη αναδείχθηκε σε ένα από τα δυνατότερα σωματεία της Ελλάδας, κατακτώντας το πρωτάθλημα του 1946. Παράλληλα, η ομάδα μπάσκετ του συλλόγου, κατέκτησε το πρωτάθλημα του 1930 και η ομάδα υδατοσφαίρισης τα πρωταθλήματα του 1929 και του 1930.
Θάνος Τζήμερος
Ο Θάνος (Αθανάσιος-Γλαύκος) Τζήμερος (Βόλος, 14 Φεβρουαρίου 1961) είναι Έλληνας πολιτικός και επιχειρηματίας, ιδρυτής και πρώην πρόεδρος του κόμματος Δημιουργία, ξανά!. Είναι ιδιοκτήτης εταιρείας επικοινωνίας και σύμβουλος μάρκετινγκ.
Βιογραφικά στοιχεία
Γεννήθηκε στον Βόλο. Εισήχθη στην Ανωτάτη Σχολή Οικονομικών και Εμπορικών Επιστημών από την οποία δεν αποφοίτησε.
Την περίοδο 1978-1984 εργαζόταν ως μουσικός, διδάσκοντας σε ωδεία, δίνοντας ρεσιτάλ και παίζοντας σε μπουάτ. Την περίοδο 1984-1986 υπηρέτησε τη θητεία του στον Στρατό Ξηράς και τον Σεπτέμβριο του 1986 επέστρεψε στον Βόλο, διδάσκοντας κλασική μουσική στο Δημοτικό Ωδείο Βόλου και στο Εθνικό Ωδείο Λάρισας. Παράλληλα ασχολήθηκε με το ραδιόφωνο ως παραγωγός εκπομπών λόγου και τέχνης. Το 1989 μετανάστευσε στη Δυτική Γερμανία συνεχίζοντας τη μουσική του δραστηριότητα.
Το 1991 επέστρεψε στην Ελλάδα και άλλαξε επαγγελματικό πεδίο, καθώς δραστηριοποιήθηκε στον χώρο της διαφήμισης και του μάρκετινγκ ως κειμενογράφος, και στη συνέχεια ως δημιουργικός διευθυντής σε πολυεθνικές (Saatchi & Saatchi, BBDO Group). Το 1996 δημιούργησε τη δική του διαφημιστική εταιρεία με την ονομασία Reverse, η οποία λειτουργεί μέχρι σήμερα.
Πολιτική δράση
Τον Οκτώβριο του 2011 ίδρυσε το κόμμα δημιουργία, ξανά! με μια συγκέντρωση πολιτών στην οποία ήταν ο βασικός ομιλητής. Η ιδρυτική συνδιάσκεψη του κόμματος έγινε στις 12 Μαρτίου 2012 και ο Τζήμερος εξελέγη παμψηφεί πρόεδρος.
Στις περιφερειακές εκλογές του 2014 ο Τζήμερος ήταν υποψήφιος περιφερειάρχης Αττικής με τον συνδυασμό «Δημιουργούμε μαζί!», έχοντας τη στήριξη των κομμάτων Δράση και Δημιουργία, ξανά!. Συγκέντρωσε στον πρώτο γύρο το 2,97% των ψήφων και πήρε 2 από τις συνολικά 101 έδρες του Περιφερειακού Συμβουλίου της Αττικής. Στις περιφερειακές εκλογές του 2019, ο συνδυασμός «Δημιουργία» του Τζήμερου συγκέντρωσε 2,67% των ψήφων και εξέλεξε τρεις περιφερειακούς συμβούλους.
Στις 24 Νοεμβρίου 2019 έλαβε χώρα το δεύτερο συνέδριο της Δημιουργίας, Ξανά! όπου ο Τζήμερος επανεξελέγη στη θέση του προέδρου για τρίτη συνεχή θητεία.
Στις 15 Φεβρουαρίου 2021, σχημάτισε με τον Φαήλο Κρανιδιώτη τον συνασπισμό Δημιουργία, που αργότερα μετονομάστηκε σε Εθνική Δημιουργία, εν όψει των βουλευτικών εκλογών του Μαΐου του 2023. Στις εκλογές ο συνασπισμός απέσπασε το 0,81% των ψήφων, αποτέλεσμα μικρό σε σύγκριση με τα προηγούμενα χρόνια. Στις 21 Μαΐου, μετά τις εκλογές, ο Τζήμερος ανακοίνωσε το τέλος της πολιτικής του καριέρας από την πολιτική και την παραίτησή του από την προεδρία της Δημιουργίας, ξανά!.
Περιστατικά στο Περιφερειακό Συμβούλιο Αττικής
Στις 23 Νοεμβρίου 2016, στο Περιφερειακό Συμβούλιο Αττικής, κατήγγειλε ξυλοδαρμό σε βάρος του από το μέλος του ΠΑΜΕ Γιάννη Μανουσογιαννάκη, με αφορμή το κατέβασμα παρανόμως κολλημένων αφισών. Στις 11 Μαΐου 2017 απομακρύνθηκε βίαια από την αίθουσα του συμβουλίου, κατηγορούμενος πως γρονθοκόπησε τη σύμβουλο του ΚΚΕ Αλεξάνδρα Μπαλού. Ο Τζήμερος υποστήριξε ότι απώθησε ομάδα ατόμων του ΚΚΕ, όταν δέχθηκε επίθεση από το μέλος του ΠΑΜΕ Γιάννη Ανδρεαδέλη, επειδή ξεκόλλησε παράνομα κολλημένες αφίσες της οργάνωσης από τους τοίχους του κτηρίου και πως το βίντεο αποδεικνύει τα λεγόμενά του. Το 2020, ο πρώην αντιπεριφερειάρχης Αττικής Γ. Καραμέρος που πρώτος δημοσίευσε στα μέσα κοινωνικής δικτύωσης τον ισχυρισμό περί γρονθοκοπήματος καταδικάστηκε σε 8 μήνες φυλάκιση για συκοφαντική δυσφήμιση, καθώς το δικαστήριο έκρινε πως ήταν ψευδής.
Κάλεσμα σε ανατροπή της κυβέρνησης
Τον Ιούλιο του 2015, είχε διαταχθεί από την Εισαγγελία Εφετών προκαταρκτική εξέταση, με τη μορφή του κατεπείγοντος, για αναρτήσεις σχετικά με κάλεσμά του για ανατροπή και εισβολή στο Μέγαρο Μαξίμου στην περίπτωση μη συμφωνίας της κυβέρνησης Τσίπρα με τους δανειστές, για να εξεταστεί αν υπήρξε τέλεση αξιόποινων πράξεων, όπως η διέγερση πολιτών. Σύμφωνα με έγγραφο της Εισαγγελίας που δημοσίευσε και σχολίασε ο Τζήμερος, κλήθηκε ως ύποπτος για το αδίκημα των προπαρασκευαστικών πράξεων εσχάτης προδοσίας. Ο ίδιος κατέθεσε γραπτές εξηγήσεις.
Συνθήκη των Πρεσπών
Μέσα από σειρά τοποθετήσεων του το 2018 τάχθηκε κατά της Συνθήκης των Πρεσπών, χαρακτηρίζοντας την συμφωνία ως «εθνική ντροπή».
Κριτική
Αποτελεί αμφιλεγόμενο πρόσωπο της ελληνικής πολιτικής σκηνής λόγω της ιδεολογικής στροφής του κόμματος του, ενώ πολλές από τις παρεμβάσεις του δέχονται συχνά κριτική και θεωρούνται επίμαχες από μεγάλη μερίδα των εγχώριων ΜΜΕ.
Δηλώσεις και αναρτήσεις του με πολιτικό περιεχόμενο έχουν θεωρηθεί αμφιλεγόμενες και προκαλούν συζητήσεις. Η ρητορική του έχει χαρακτηριστεί, κυρίως από αριστερούς πολιτικούς, ως ακροδεξιά, ισλαμοφοβική, αντικομμουνιστική και του έχει ασκηθεί κριτική ότι λειτουργούσε το κόμμα του προσωποκεντρικά. Πολλές από τις παρεμβάσεις του δέχονται συχνά κριτική και θεωρούνται επίμαχες από μεγάλη μερίδα των ελληνικών ΜΜΕ και κάποιες έγιναν αιτία αντιδικίας με συνδικαλιστικούς φορείς, όπως π.χ. η ΑΔΕΔΥ.
Δημοσιογραφικές πηγές κυρίως έκαναν λόγο για ασυνεπή χαρακτηριστικά του κόμματος του Τζήμερου. Η δημοσιογράφος Κέζα Λώρη, στο Βήμα αναφέρει ότι ενώ ξεκίνησε με ένα επίχρισμα φιλελευθερισμού, στην πορεία έδειξε πως κάτω από την επιφάνεια της αρχικής εμφάνισής του ως πολιτικό σχήμα πετυχημένων επιχειρηματιών που ήταν άσπιλοι πολιτικά κρυβόταν τελικά «ένα κόμμα συντηρητικό, πατριωτικό, ξενοφοβικό, ομοφοβικό». Έχει κάνει λόγο για συντηρητικά μέτρα που θεωρούνται ακραία, όπως η κατασκευή φράχτη με συστήματα απώθησης ανθρώπων, αντίστοιχα στη διακήρυξη του κόμματος υπήρχαν προτάσεις εκμετάλλευσης εργατικού δυναμικού από άλλες χώρες με στοιχεία καταναγκαστικής εργασίας. Με αφορμή πολύνεκρο ποδοπάτημα στη Μέκκα το έτος 2015, με πάνω από 2.000 νεκρούς, σχολίασε ειρωνικά την τάση των θρησκειών να αποδίδουν τραγικά γεγονότα σε «θεϊκό θέλημα». Κατά καιρούς έχει προβεί σε σχόλια που χαρακτηρίζονται προκλητικά ως προς τους Ισλαμιστές.
Έχει καταφερθεί εναντίον του δολοφονημένου από μέλος της Χρυσής Αυγής Παύλο Φύσσα και της μητέρας του. H οικογένεια του Φύσσα απάντησε στους χαρακτηρισμούς, λέγοντας μεταξύ άλλων «Η χρήση του ονόματος του Παύλου Φύσσα και της μητέρας του Μάγδας, γίνεται σε μία προκλητική προσπάθεια να αποκτήσει ο υβριστής τους υπόσταση..». Στην επέτειο της μνήμης Γρηγορόπουλου το 2020 προέβη σε δήλωση, σύμφωνα με την οποία ο Αλέξης Γρηγορόπουλος, «αν ζούσε, θα είχε διοριστεί στο δημόσιο.»
Εξωτερικοί σύνδεσμοι
Κατηγορία:Έλληνες αρχηγοί κομμάτων Κατηγορία:Πρόεδροι Περιφερειακών Παρατάξεων Κατηγορία:Περιφερειακοί Σύμβουλοι ανά την Ελλάδα Κατηγορία:Έλληνες πολιτευτές Κατηγορία:Δημιουργία, ξανά! Κατηγορία:Ραδιοφωνικοί παραγωγοί Κατηγορία:Αγνωστικιστές
Μαγδαληνή Σίβυλλα της Σαξονίας-Βάισενφελς
H Μαγδαληνή (γερμ. Magdalena, 2 Σεπτεμβρίου 1648 - 7 Ιανουαρίου 1681) από τον Οίκο των Βέττιν ήταν κόρη του Δούκα της Σαξονίας-Βάισενφελς και με τον γάμο της έγινε δούκισσα της Σαξονίας-Γκότα-Άλτενμπουργκ.
Βιογραφία
Ήταν η πρώτη κόρη του Αυγούστου της Σαξονίας-Βάισενφελς και της Άννας Μαρίας των Βέττιν, κόρης του Αδόλφου Φρειδερίκου Α΄ του Μεκλεμβούργου.
Παραπομπές
Κατηγορία:Οίκος των Βέττιν
Ιωάννης Κομνηνός (λόγιος)
Ο Ιωάννης Κομνηνός υπήρξε Έλληνας λόγιος.
Βιογραφία
Γεννήθηκε στην Κωνσταντινούπολη. Εκεί διδάχτηκε τα ελληνικά γράμματα και την φιλοσοφία του Αριστοτέλη. Δάσκαλός του ήταν ο Αλέξανδρος Μαυροκορδάτος. Σε κάποια στιγμή της ζωης του, έμεινε στην Ιταλία και σπούδασε ιατρική και φιλοσοφία. Αφού επέστρεψε στην Ελλάδα, πήγε στο Βουκουρέστι και δίδαξε. Περιόδευσε τους αγίους τόπους στην Παλαιστίνη και το Άγιο Όρος το 1700 περίπου. Μετά έγινε μοναχός και ονομάστηκε Ιερόθεος. Χειροτονήθηκε μητροπολίτης Δρύστας μετά το 1720. Απεβίωσε στο Βουκουρέστι το φθινόπωρο του 1719.
Συγγράμματα
Έγραψε Είναι συγγραφέας και επιγραμμάτων και επιτυμβίων κειμένων: προς τον Νικόλαο Μαυροκορδάτο από τριάντα δίστιχα, στον Σεβαστό Κυμηνίτη και τον Αλέξανδρο Μαυροκορδάτο.
Πηγές
Κατηγορία:Έλληνες λόγιοι του 18ου αιώνα Κατηγορία:Ορθόδοξοι λόγιοι Κατηγορία:Μητροπολίτες Δρύστρας
Δήμος Ελασσόνας
Ο Δήμος Ελασσόνας  είναι δήμος της περιφέρειας Θεσσαλίας που συστάθηκε  με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Ελασσόνας, Λιβαδίου, Αντιχασίων, Ολύμπου, Ποταμιάς και Σαρανταπόρου και των Κοινοτήτων Βερδικούσας και Καρυάς. Η έκταση του νέου Δήμου είναι 1568,14 τ.χλμ και ο πληθυσμός του 40.879 κάτοικοι σύμφωνα με την απογραφή του 2011. Έδρα του νέου δήμου ορίστηκε η Ελασσόνα.
Δημοτικές Ενότητες και οικισμοί
Ο Δήμος Ελασσόνας διαιρείται σε εννέα δημοτικές ενότητες.
Δήμαρχοι Ελασσόνας
Αιρετοί δήμαρχοι Ελασσόνας διετέλεσαν μεταπολιτευτικά οι εξής:
Πηγές
Ελασσόνας
Χάνα Άνταμς
Η Χάνα Άνταμς (Hannah Adams, 2 Οκτωβρίου 1755 — 15 Δεκεμβρίου 1831) ήταν Αμερικανίδα συγγραφέας βιβλίων με θέματα συγκριτικής θρησκειολογίας και ιστορίας της πρώιμης περιόδου των ΗΠΑ. Υπήρξε η πρώτη γυναίκα στα χρονικά των ΗΠΑ που εργάσθηκε ως επαγγελματίας συγγραφέας. Η Χάνα ήταν μακρινή εξαδέλφη του δεύτερου Προέδρου των ΗΠΑ Τζον Άνταμς.
Η Άνταμς γεννήθηκε στο Μέντφηλντ της Μασαχουσέτης, κοντά στη Βοστώνη, και πέθανε στο Μπρούκλαϊν. Γονείς της ήταν οι Τόμας Άνταμς και Ελίζαμπεθ Κλαρκ, των οποίων η Χάνα ήταν το δεύτερο από τα 5 τέκνα. Υπήρξε μερικώς αυτοδίδακτη, καθώς ζούσε σε μια εποχή κατά την οποία μια μορφωμένη γυναίκα αποτελούσε σπάνιο φαινόμενο στη Νέα Αγγλία. Υποφέροντας με θέματα υγείας και συχνά υποχρεωμένη να καταφεύγει σε διάφορες ασχολίες για την επιβίωσή της, επεδίωξε ωστόσο με πείσμα τις μελέτες της. Ο πατέρας της, που είχει «βγάλει» το Κολέγιο Χάρβαρντ, διατηρούσε ένα μικρό κατάστημα, που πουλούσε μεταξύ άλλων και βιβλία. Επιπλέον, νοίκιαζε δωμάτια σε μερικούς φοιτητές της θεολογίας, από τους οποίους η Χάνα έμαθε ελληνικά και λατινικά, τα οποία αργότερα θα δίδασκε με τη σειρά της σε άλλους.
Το πρώτο έργο της Άνταμς, το A View of Religions, δημοσιεύθηκε το 1784 και σε δεύτερη επαυξημένη έκδοση το 1791. Τα χρήματα που της προσπόρισε αυτό το βιβλίο, όχι μόνο την έφεραν σε μια άνετη οικονομική κατάσταση, αλλά ξεπλήρωσαν και τα χρέη της, που είχαν συσσωρευθεί κατά την ασθένεια της ίδιας και της αδελφής της. Το 1799 δημοσίευσε το βιβλίο Συνοπτική ιστορία της Νέας Αγγλίας (A Summary History of New-England). Ωστόσο, συλλέγοντας υλικό για το έργο αυτό από παλιά χειρόγραφα, έβλαψε σοβαρά την όρασή της, σε σημείο που χρειάσθηκε να πληρώσει γραφιά για να ετοιμάσει το πρωτότυπο για το τυπογραφείο. Το πλέον «δουλεμένο» έργο της υπήρξε ωστόσο η Ιστορία των Εβραίων (1812), που εξετάζει τη χρονική περίοδο μετά την καταστροφή της Ιερουσαλήμ και ανατυπώθηκε το 1818 στο Λονδίνο. Ηλικιωμένη πλέον, έγραψε το Letters on the Gospels (1824) και άρχισε να γράφει μια αυτοβιογραφία (A Memoir of Miss Hannah Adams), η οποία εκδόθηκε μόνο μετά τον θάνατό της σε ηλικία 76 ετών. Εξαιτίας ίσως της ασθενικής της κράσεως, δεν παντρεύτηκε ποτέ.
Εξωτερικοί σύνδεσμοι
Κατηγορία:Αμερικανοί συγγραφείς Κατηγορία:Αμερικανοί θεολόγοι Κατηγορία:Αμερικανοί ιστορικοί Κατηγορία:Αμερικανοί αυτοβιογράφοι
Κοκκινοπηλός Λάρισας
Ο Κοκκινοπηλός (και Κοκκινοπλός ) είναι ορεινό χωριό του δήμου Ελασσόνας στον νομό Λάρισας της Θεσσαλίας. Σύμφωνα με την απογραφή του 2011, ο πληθυσμός του ανέρχεται στους 125 κατοίκους.
Τοποθεσία
Ο Κοκκινοπηλός είναι κτισμένος στις νοτιοδυτικές πλαγιές του Ολύμπου, σε υψόμετρο 1.250 μέτρων. Απέχει 34 χιλιόμετρα από την Ελασσόνα και περίπου 50 χλμ. από την Κατερίνη. Γεωγραφικά και διοικητικά ανήκει στη Θεσσαλία, ωστόσο ιστορικά οι κάτοικοί του είχαν ιδιαίτερα ανεπτυγμένες επαφές με τα χωριά της μακεδονικής πλευράς του Ολύμπου.
Γενικά και ιστορικά στοιχεία
Το χωριό είναι ιστορικά γνωστό ως Κοκκινοπλός, ονομασία που έφερε μέχρι το 1940. Αποτελεί ένα από τα λεγόμενα βλαχοχώρια του Ολύμπου. Σύμφωνα με την τοπική παράδοση δημιουργήθηκε γύρω στο 12ο αιώνα από Βλάχους γεωργούς και κτηνοτρόφους, ενώ η ονομασία του φαίνεται να προήλθε από το χαρακτηριστικό αργιλώδες κόκκινο χώμα της περιοχής.
Για ένα μεγάλο διάστημα της Τουρκοκρατίας, ο Κοκκινοπηλός υπαγόταν στο βακούφι των Σερβίων, εξασφαλίζοντας προνόμια, τα οποία καταργήθηκαν όταν το χωριό πέρασε στη δικαιοδοσία του Αλή Πασά. Το 1821 ο Κοκκινοπηλός καταστράφηκε από τα οθωμανικά στρατεύματα και ο πληθυσμός του διασκορπίστηκε σε διάφορα μέρη. Ωστόσο το 1832 μερίδα των κατοίκων με επικεφαλής των ιερέα Ιωάννη Νταμπώση ή Παπαδόπουλο επέστρεψε στις εστίες του. Άλλοι κάτοικοι εγκαταστάθηκαν στις γύρω περιοχές όπου αναπτύχθηκαν νεότεροι ξεχωριστοί οικισμοί με χαρακτηριστικότερους τα Καλύβια και το Ασπρόχωμα , είτε απορροφήθηκαν σε οικισμούς της Πιερίας όπως, για παράδειγμα, στο χωριό Μαλαθριά.
Κατά την ύστερη Τουρκοκρατία ο Κοκκινοπηλός αποτέλεσε τσιφλίκι Οθωμανών γαιοκτημόνων. Την ίδια περίοδο υπέστη αρκετές καταστροφές από τα οθωμανικά στρατεύματα στο πλαίσιο της καταστολής των ελληνικών επαναστάσεων του 1854 και του 1878. Κατά τη δεκαετία του 1890 πραγματοποιήθηκαν απόπειρες λειτουργίας ρουμανικού σχολείου στον Κοκκινοπηλό, οι οποίες όμως απέτυχαν λόγω των αντιδράσεων των κατοίκων και των τοπικών εκκλησιαστικών αρχών. Κάτοικοι του χωριού συμμετείχαν ενεργά στον ελληνοτουρκικό πόλεμο του 1897 και κατόπιν στον Μακεδονικό Αγώνα. Την ίδια περίοδο, σύμφωνα με ελληνική στατιστική, σε αυτό ζούσαν 300 οικογένειες. Στο πρώτο μισό του 20ού αιώνα παρέμεναν στο χωριό κατά τους θερινούς μήνες και Σαρακατσάνοι κτηνοτρόφοι.
Ο Κοκκινοπηλός απελευθερώθηκε, όπως και η υπόλοιπη επαρχία Ελασσόνας, κατά τη διάρκεια των Βαλκανικών Πολέμων και συγκεκριμένα στις 8 Οκτωβρίου του 1912. Σύμφωνα με την ελληνική καταμέτρηση του 1913 είχε 1976 κατοίκους (1120 άνδρες και 856 γυναίκες). Παράλληλα λειτουργούσε αστική σχολή με πέντε τάξεις και νηπιαγωγείο. Στον Μεσοπόλεμο ο Κοκκινοπηλός διέθετε τηλεγραφείο, ταχυδρομείο και δημοτικό σχολείο, ενώ μέχρι τα τέλη της δεκαετίας του 1920 υπέφερε από τη δράση των ληστών που έδρευαν στην ευρύτερη περιοχή του Ολύμπου.
Την περίοδο της Κατοχής, το χωριό πυρπολήθηκε τον Απρίλιο του 1943 από τα γερμανικά στρατεύματα. Μεταπολεμικά, ο Κοκκινοπηλός ανοικοδομήθηκε μέχρι το 1955, ωστόσο στη συνέχεια παρατηρήθηκε νέα μεγάλη φυγή του πληθυσμού με κυριότερους προορισμούς τη γειτονική Πιερία, τα μεγάλα αστικά κέντρα της χώρας και το εξωτερικό.
Το χωριό διαθέτει πολλούς νερόμυλους, ασβεστοκάμινα και έναν ανεμόμυλο.
Στον Κοκκινοπηλό γίνεται πανηγύρι κατά τις 25-27 Ιουλίου, ανήμερα του εορτασμού της Αγίας Παρασκευής.
Διοικητικά ανήκει στο Δήμο Ελασσόνας, ενώ μέχρι το 2010 αποτελούσε τμήμα του πρώην Δήμου Ολύμπου. Οι κάτοικοί του ασχολούνται με την υλοτομία, τη γεωργία και την κτηνοτροφία.
Εξωτερικοί σύνδεσμοι
κατηγορία:χωριά του νομού Λάρισας Κατηγορία:Δήμος Ελασσόνας
Νησώ (δορυφόρος)
Νησώ (αγγλικά: Neso) ονομάζεται ένας από τους δορυφόρους του πλανήτη Ποσειδώνα. Το όνομά του προέρχεται από το όνομα μιας εκ των Νηρηίδων της ελληνικής μυθολογίας. Η άλλη του σημερινή ονομασία είναι Ποσειδώνας XIII (Neptune XIII, δηλαδή ο δέκατος τρίτος από τους δορυφόρους του Ποσειδώνα που έχει ονομαστεί). Η αρχική προσωρινή ονομασία που του είχε δοθεί ήταν S/2002 N 4, ενώ το σημερινό του όνομα του δόθηκε στις 3 Φεβρουαρίου του 2007.
Έχει ακανόνιστο σχήμα και διάμετρο περίπου 60 χιλιόμετρα. Περιφέρεται γύρω από τον Ποσειδώνα με ακτίνα τροχιάς 49.285.000 χιλιόμετρα και περίοδο τροχιάς -9.740,73 ημέρες. Το αρνητικό πρόσημο περιόδου τροχιάς υποδηλώνει ότι η φορά της τροχιάς της είναι αντίθετη της φοράς αυτοπεριστροφής του Ποσειδώνα (retrograde orbit). Άλλο παράδειγμα αυτού του φαινομένου στο σύστημα του Ποσειδώνα είναι και η τροχιά του μεγαλύτερου φυσικού δορυφόρου του, Τρίτωνα.
Εξωτερικοί σύνδεσμοι
Κατηγορία:Φυσικοί δορυφόροι Ποσειδώνα
Κοτύλη Καστοριάς
Η Κοτύλη είναι εγκαταλελειμμένο ορεινό χωριό της περιφερειακής ενότητας Καστοριάς στη Μακεδονία. Ήταν χτισμένη σε υψόμετρο 1.200 μέτρων στις πλαγιές του όρους Βόιο.
Ιστορία
Η Κοτύλη εγκαταλείφθηκε μετά τον Εμφύλιο, καθώς υπέστη τρομερές καταστροφές και οι κάτοικοι της μεταφέρθηκαν στην Καστοριά. Έχτισαν το 1950 με κρατική βοήθεια ύψους 9.000 δραχμών τον καθένα και εγκαταστάθηκαν στη Νέα Κοτύλη. Στο χωριό εκτός από την κεντρική εκκλησία του Αγίου Γεωργίου σώζεται σε καλή κατάσταση και ένα μικρό πέτρινο γεφύρι το οποίο κατασκευάστηκε τον 19ο αιώνα. Η Κοτύλη υπήρξε ορμητήριο και καταφύγιο των Μακεδονομάχων κατά την διάρκεια του Μακεδονικού Αγώνα. Μέχρι το 1928 ονομαζόταν Κοτέλτσι.
Σε πηγή του 1886 αναφέρεται: «Χωρίου οικουμένου υπό 150 Χριστιανών και έχοντος εκκλησίαν και άθλιον χάνιον».
Πορεία του πληθυσμού:
Εξωτερικοί Σύνδεσμοι
Κατηγορία:Εγκαταλελειμμένα χωριά του νομού Καστοριάς Κατηγορία:Δήμος Νεστορίου
Δήμος Τυμπακίου
Το παρόν λήμμα αφορά τον πρώην καποδιστριακό δήμο Τυμπακίου.
Για τον σημερινό δήμο βλέπε: Δήμος Φαιστού.
Ο Δήμος Τυμπακίου ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Φαιστού. Βρισκόταν στα νοτιοδυτικά του νομού Ηρακλείου και είχε σαν έδρα του την ομώνυμη κωμόπολη Τυμπάκι. Πρόκειται για πεδινό και παραθαλάσσιο δήμο, το μεγαλύτερο μέρος του οποίου βρισκόταν στον κάμπο της Μεσσαράς, ενώ βρέχεται από το Λιβυκό πέλαγος. Σύμφωνα με την απογραφή του 2001 ο δήμος είχε συνολικά 10.001 κατοίκους και έκταση 157.122 στρέμματα.
Ο δήμος περιλάμβανε 11 δημοτικά διαμερίσματα:
Εξωτερικοί σύνδεσμοι
Τυμπ
Αντώνιος Μοιρισκλάβος
Ο Αντώνιος Μοιρισκλάβος (Λευκίμμη, Κέρκυρας, 1913 – Αθήνα, 17 Αυγούστου 2020) ήταν Έλληνας αξιωματικός, ο τελευταίος εν ζωή από όλη τη σειρά της εποχής του. Απόφοιτος της Σχολής Ευελπίδων (1938) ως ανθυπολοχαγός Μηχανικού, ακολούθως εκπαιδεύτηκε στις Διαβιβάσεις. Πήρε μέρος στον Β’ Παγκόσμιο Πόλεμο και για τη συμμετοχή του τιμήθηκε δύο φορές με απονομή Πολεμικού Σταυρού. Φοίτησε στην Αρχιτεκτονική Σχολή του Ε.Μ.Π. κατά τη διάρκεια της κατοχής, ενώ το 1946 εντάχθηκε από τους πρώτους στο νέο-ιδρυθέν τότε Σώμα των Διαβιβάσεων. Κατά τον εορτασμό, μάλιστα, για την επέτειο συμπλήρωσης 70 χρόνων του Σώματος, το 2016 ο Μοιρισκλάβος ήταν παρών σε ηλικία 103 ετών και απεύθυνε χαιρετισμό. Μετεκπαιδεύτηκε στις ΗΠΑ, ενώ χρημάτισε, προηγουμένως, διοικητής διαβιβάσεων αεροπορικής υποστήριξης του Γ΄Σώματος Στρατού (1947 – 1949). Μετά την αποστρατεία του (1966) δίδαξε ως καθηγητής σε διάφορες Τεχνικές Σχολές. Έως και τις τελευταίες ημέρες της ζωής του αρθρογραφούσε για στρατιωτικά, ιστορικά και πολιτικά θέματα σε διάφορα έντυπα.
Παραπομπές
Μοιρισκλαβος Αντωνιος Μοιρισκλαβος Αντωνιος
Βακχείος ο Ταναγραίος
Πηγές
Κατηγορία:Αρχαίοι Έλληνες ιατροί
Αργυρά (μυθολογία)
Στην ελληνική μυθολογία η Αργυρά ((Ἀργυρᾶ) ήταν μία από τις Ναϊάδες Νύμφες που λατρευόταν στην αρχαία Αχαΐα. Επώνυμος της αρχαίας πόλης Αργυράς και την ομώνυμης πηγής.
Η Αργυρά ήταν πολύ όμορφη και κάποτε την συνάντησε ένας νέος βοσκός, ο Σέλεμνος, ο οποίος την ερωτεύτηκε και κέρδισε τον ερωτά της. Μετά όμως από χρόνια όταν αυτός άρχισε να γερνά και να χάνει την ομορφιά του η νύμφη τον παράτησε και ο Σέλεμνος από την στενοχώρια του πέθανε. Η θεά Αφροδίτη τον μεταμόρφωσε σε ποτάμι και του έδωσε την δυνατότητα όποιος τον έχει εγκαταλείψει το ταίρι του, να λούζεται στα νερά του να ξεχνά τον πόνο του.
Από την νύμφη Αργυρά πήρε το όνομα της η πηγή που πηγάζει ο ποταμός, αλλά και η αρχαία Αχαϊκή πόλη που βρισκόταν κοντά στην Πάτρα σε άγνωστη θέση σήμερα.
Αναφορές
Αργυρά
Νέα Σκιλλουντία Ηλείας
Η Νέα Σκιλλουντία είναι ημιορεινό χωριό της Πελοποννήσου στην Περιφερειακή Ενότητα Ηλείας  σε υψόμετρο 318 μέτρα.
Γεωγραφικά - Ιστορικά στοιχεία
Η Νέα Σκιλλουντία βρίσκεται στην περιοχή της Αρχαίας Ολυμπίας, νότια του Αλφειού ενώ απέχει 7 χλμ. Α.-ΒΑ. από τα Κρέστενα και 27 χλμ. Α .-ΝΑ. από τον Πύργο. Δημιουργήθηκε μετά τους καταστρεπτικούς σεισμούς του 1965 όταν μεταφέρθηκε ο οικισμός της Σκιλλουντίας σε νέα θέση και τα σπίτια του χωριού έχουν κτιστεί από το Δημόσιο. Ως ξεχωριστός οικισμός αναφέρεται επίσημα για πρώτη φορά το 1978 στο ΦΕΚ 18Α - 16/02/1978 να προσαρτάται στην ήδη υπάρχουσα κοινότητα Σκιλλουντίας ενώ το 1997 με το ΦΕΚ 8Α - 19/01/1979 ορίστηκε έδρα της. Σύμφωνα με το Σχέδιο Καλλικράτης μαζί με την Σκιλλουντία αποτελούν την τοπική κοινότητα Σκιλλουντίας που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 ως κοινότητα έχει πληθυσμό 341 κατοίκους ενώ ως οικισμός 321.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων
Ινδός ποταμός
μικρογραφία|200px|Κοιλάδα απορροής του [[Ινδός Ποταμός|Ινδού]] thumb|200px|right|Ο Ινδός Ποταμός κοντά στο Skardu του Πακιστάν Ο Ινδός Ποταμός (σανσκριτική και Χίντι: सिन्धु. περσικά: Hindu. Θιβετιανά: Sengge Chu) είναι ο όγδοος μεγαλύτερος ποταμός της Ασίας, ο μακρύτερος και σημαντικότερος του Πακιστάν, του οποίου σχημάτιζε το φυσικό σύνορο με την Ινδία. Πηγάζει στο οροπέδιο του Θιβέτ κοντά στη Λίμνη Μανσαροβάρ, διαρρέει το Τζαμού και Κασμίρ, τη βορειοδυτική Ινδία και το Πακιστάν με κατεύθυνση προς τον νότο, όπου και χύνεται στην Αραβική Θάλασσα κοντά στη μεγάλη πόλη και λιμάνι Καράτσι. Το συνολικό του μήκος ανέρχεται στα 3.200 χιλιόμετρα. Η λεκάνη απορροής του Ινδού Ποταμού ξεπερνά το 1.165.000 τετρ.χιλιόμετρα, ενώ η μέση παροχή του φθάνει τα 6500 κυβικά μέτρα νερού ανά δευτερόλεπτο, αλλά παρουσίαζει πολύ μεγάλες ανισότητες κατά τη διάρκεια του έτους: μειώνεται πολύ τον χειμώνα και πλημμυρίζει τις όχθες κατά την εποχή των μουσώνων (Ιούλιος-Σεπτέμβριος).
Τροφοδοτούμενος αρχικά από παγετώνες, ο Ινδός περνά από δασικά οικοσυστήματα, πεδιάδες και ξηρές περιοχές. Ο Ινδός έχει 20 μεγάλους παραποτάμους και σχηματίζει μεγάλο δέλτα στις εκβολές του.
Τα νερά του Ινδού αποτελούν τον κυριότερο φυσικό πόρο για την οικονομία του Πακιστάν, ιδίως για τον «σιτοβολώνα» της επαρχίας Παντζάμπ, που παράγει την πλειονότητα των γεωργικών προϊόντων της χώρας και την επαρχία Σιντ. Συνιστούν επίσης την κυριότερη τροφοδοσία πόσιμου νερού στη χώρα.
Υπάρχουν ενδείξεις για μια σταθερή μετατόπιση της κοίτης του Ινδού Ποταμού από την προϊστορική εποχή μέχρι σήμερα έχει αποκλίνει προς τα δυτικά.
Κατηγορία:Ποταμοί της Ινδίας Κατηγορία:Ποταμοί της Κίνας Κατηγορία:Ποταμοί του Πακιστάν Κατηγορία:Διεθνείς ποταμοί της Ασίας
Σχέσεις Ελλάδας και Μαλάουι
Οι σχέσεις μεταξύ Ελλάδας και Μαλάουι είναι οι επίσημες διπλωματικές σχέσεις μεταξύ της Ελληνικής Δημοκρατίας και της Δημοκρατίας του Μαλάουι.
Επισκόπηση
Σύμφωνα με το Υπουργείο Εξωτερικών, «οι σχέσεις θεωρούνται στην Ελλάδα ως καλές και φιλικές σχέσεις χωρίς προβλήματα». Το Μαλάουι είναι μία από τις φτωχότερες χώρες του κόσμου και οι εμπορικές του σχέσεις με την Ελλάδα βρίσκονται σε πολύ χαμηλό επίπεδο. Υπάρχουν περίπου 180 Έλληνες που ζουν στο Μαλάουι. Οι περισσότεροι από αυτούς ζουν στο Μπλαντάιρ, όπου ίδρυσαν μια ελληνική κοινότητα.
Οι Έλληνες πολίτες που φτάνουν στο Μαλάουι χρειάζονται θεώρηση εισόδου για να εισέλθουν στην Ελλάδα. Οι πολίτες του Μαλάουι που έρχονται στην Ελλάδα οφείλουν επίσης θεώρηση.
Εξωτερικοί σύνδεσμοι
Μαλαου Ελλαδα
Αθλητική Μορφωτική Ένωση Καψάλου
Η Αθλητική Μορφωτική Ένωση Καψάλου ή η ΑΜΕΚ (διαβάζεται «αμέκ») είναι κυπριακό αθλητικό σωματείο ομάδα με έδρα τον Κάψαλο της Λεμεσού. Στο παρελθόν είχε ποδοσφαιρική ομάδα η οποία αγωνίστηκε στη Δ΄ κατηγορία της Κύπρου και ομάδα ποδοσφαίρου σάλας. Χρώματα του σωματείου είναι το πράσινο και το άσπρο.
Ιστορία
Η σωματείο της AMEK ιδρύθηκε το 1956. Το 1957 δημιούργησε ποδοσφαιρική ομάδα η οποία εντάχθηκε στην Επαρχιακή Ποδοσφαιρική Ομοσπονδία Λεμεσού (ΕΠΟΛ). Κατέκτησε δύο φορές το πρωτάθλημα της ομοσπονδίας (1985-86, 1993-94).
Το 1995 η ποδοσφαιρική ομάδα εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή της στο πρωτάθλημα, την περίοδο 1995-96, τερμάτισε στην 6 θέση. Η ομάδα παρέμεινε στη Δ΄ κατηγορία για επτά συνεχόμενες περιόδους. Την περίοδο 2001-02 τερμάτισε στη 13η θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ μέχρι το 2008, οπόταν και ανέστειλε τη λειτουργία της.
Ποδόσφαιρο σάλας
Η ΑΜΕΚ διατηρoύσε ομάδα ποδοσφαίρου σάλας η οποία έφτασε να αγωνίζεται μέχρι και την Α΄ κατηγορία. Την περίοδο 2015-16 κατέκτησε το πρωτάθλημα Β΄ κατηγορίας και προβιβάστηκε για πρώτη φορά στην ιστορία της στην Α΄ κατηγορία. Το 2019 ανέστειλε την λειτουργία της.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λεμεσού Κατηγορία:Ιδρύσεις ποδοσφαιρικών ομάδων το 1956 Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Κυπριακές ομάδες ποδοσφαίρου σάλας Κατηγορία:Κάψαλος
Γκάρι Λη Κλαρκ Τζ.
Ο Γκάρι Λη Κλαρκ Τζ. (Gary Lee Clark Jr., γενν. 15 Φεβρουαρίου 1984) είναι Αμερικανός μουσικός που ζει και δραστηριοποιείται στο Ώστιν του Τέξας. Ο Κλαρκ έχει εμφανιστεί επί σκηνής με διάφορους θρύλους του rock and roll και έχει δηλώσει ότι επηρεάζεται «από το blues, την jazz, την soul την country, όπως επίσης και το hip hop». Η μουσική ιδιομορφία του Κλαρκ είναι ο παραμορφωμένος ήχος της ηλεκτρικής κιθάρας του και το απαλό φωνητικό στυλ του.
Μουσική πορεία
Ο Γκάρι Λη Κλαρκ Τζ. άρχισε να παίζει κιθάρα σε ηλικία δώδεκα ετών. Γεννήθηκε και μεγάλωσε στο Ώστιν του Τέξας, όπου συμμετείχε σε μικρές συναυλίες σε όλη την διάρκεια της εφηβείας του, έως ότου συνάντησε τον Κλίφορντ Αντόνε (Clifford Antone), ιδιοκτήτη τού ομώνυμου μουσικού κλαμπ του Ώστιν. Το Antone's ήταν το κλαμπ από όπου ξεκίνησαν οι Τζίμι και Στίβι Ρέι Βον, επαναπροσδιορίζοντας το μπλουζ στον χρόνο. Λίγο μετά την συνάντησή του με τον Κλίφορντ, ο Κλαρκ άρχισε να παίζει με μια σειρά από μουσικούς, συμπεριλαμβανομένου του Τζίμι Βον. Ο Βον, όπως και άλλοι στην μουσική κοινότητα του Ώστιν, βοήθησαν τον Κλαρκ στην πορεία του, διευκολύνοντας την άνοδό του στην ροκ εν ρολ σκηνή του Τέξας. Η μουσική του Κλαρκ δείχνει πώς έχουν διαμορφωθεί τα μπλουζ του περασμένου αιώνα από διαφορετικά μουσικά είδη, από το χιπ-χοπ έως την κάουντρι. Το περιοδικό Rolling Stone ανέφερε τον Κλαρκ ως «Best Young Gun», τον Απρίλιο του 2011, στο τεύχος «Best of Rock». Ο Κλαρκ τραγούδησε και στο bonus track «I Want You Back» από τους Jackson 5 στο άλμπουμ 100 Miles from Memphis.
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Αμερικανοί τραγουδιστές Κατηγορία:Αμερικανοί άνδρες ηθοποιοί κινηματογράφου Κατηγορία:Space rock
Ζακ Ανταμάρ
Ο Ζακ Σαλομόν Ανταμάρ (Jacques Salomon Hadamard, 8 Δεκεμβρίου 1865 – 17 Οκτωβρίου 1963) ήταν Γάλλος μαθηματικός, ο οποίος συνεισέφερε σημαντικά στη θεωρία αριθμών, τη μιγαδική ανάλυση, τη διαφορική γεωμετρία και τις μερικές διαφορικές εξισώσεις.
Βιογραφία
Ο Ανταμάρ ήταν γιος του καθηγητή λυκείου Αμεντέ Ανταμάρ, εβραϊκής καταγωγής, και της Κλαιρ Μαρί Ζαν Πικάρ. Ο Ζακ γεννήθηκε στην πόλη των Βερσαλλιών και ήταν μαθητής στο Λύκειο Καρλομάγνου και το Λύκειο Μεγάλου Λουδοβίκου, όπου δίδασκε ο πατέρας του. Το 1884 ο νεαρός εισάχθηκε στην υψηλού κύρους École Normale Supérieure, έχοντας έρθει πρώτος στις εισαγωγικές εξετάσεις, τόσο εκεί, όσο και στην Πολυτεχνική Σχολή (Γαλλία). Οι καθηγητές του εκεί περιελάμβαναν τους Τανερύ, Ερμίτ, Νταρμπού, Απέλ και Πικάρ. Πήρε διδακτορικό το 1892 και το ίδιο έτος βραβεύθηκε με το «Μέγα έπαθλο των μαθηματικών επιστημών» (Grand Prix des Sciences Mathématiques) για το δοκίμιό του με θέμα τη συνάρτηση ζ του Ρήμαν.
Μετά την Υπόθεση Ντρέιφους, όπου είχε και προσωπική σχέση, καθώς η δεύτερη εξαδέλφη του, η Λυσί (Lucie), ήταν η σύζυγος του Ντρέιφους, ο Ανταμάρ πολιτικοποιήθηκε και έγινε σταθερός υποστηρικτής των δικαίων των Εβραίων, αν και δήλωνε άθεος ως προς τις πεποιθήσεις του.
Το 1897 ο Ανταμάρ επέστρεψε στο Παρίσι, διδάσκοντας στη Σορβόννη και στο Κολλέγιο της Γαλλίας, όπου διορίσθηκε καθηγητής της Μηχανικής το 1909. Μεταγενέστερα διορίσθηκε σε έδρες της Ανάλυσης στην École Polytechnique (1912) και στην École Centrale (1920), διαδεχόμενος τους Απέλ και Ζορντάν. Στο Παρίσι ο Ανταμάρ επικέντρωσε τα ερευνητικά του ενδιαφέροντα στα προβλήματα της μαθηματικής φυσικής. Ειδικότερα ερεύνησε τις μερικές διαφορικές εξισώσεις (ΜΔΕ), τον λογισμό των μεταβολών και τα θεμέλια της συναρτησιακής ανάλυσης. Εισήγαγε τις έννοιες του καλώς ορισμένου προβλήματος και της «μεθόδου της καταβάσεως» στη θεωρία των ΜΔΕ, προσπάθειες που κορυφώθηκαν με την έκδοση του βιβλίου του πάνω στο θέμα, με βάση διαλέξεις που έδωσε στο Πανεπιστήμιο Γέιλ το 1922. Αργότερα στη ζωή του έγραψε έργα με θέμα τη θεωρία πιθανοτήτων και τη διδακτική των μαθηματικών.
Ο Ανταμάρ εκλέχθηκε μέλος της Γαλλικής Ακαδημίας Επιστημών το 1916, διαδεχόμενος τον Ανρί Πουανκαρέ, και το 1920 έγινε αντεπιστέλλον μέλος της Βασιλικής Ακαδημίας Τεχνών και Επιστημών της Ολλανδίας. Επίσης εκλέχθηκε αλλοδαπό μέλος της Σοβιετικής Ακαδημίας Επιστημών το 1929. Επισκέφθηκε τη Σοβιετική Ένωση το 1930 και το 1934, καθώς και την Κίνα το 1936, μετά από προσκλήσεις των Σοβιετικών και Κινέζων μαθηματικών.
Ο Ανταμάρ παρέμεινε στη Γαλλία στην αρχή του Β΄ Παγκόσμιου Πολέμου και διέφυγε στη νότια Γαλλία το 1940. Η Κυβέρνηση του Βισύ του επέτρεψε να αναχωρήσει για τις ΗΠΑ το 1941, όπου δέχθηκε μια προσωρινή θέση στο Πανεπιστήμιο Κολούμπια της Νέας Υόρκης. Το 1944 έφυγε για το Λονδίνο και επέστρεψε στη Γαλλία το 1945, μετά τη λήξη του πολέμου.
Το 1956 τιμήθηκε με το Χρυσό μετάλλιο του CNRS για το σύνολο της συνεισφοράς του. Πέθανε στο Παρίσι σε ηλικία 97 ετών.
Ανάμεσα στους αξιόλογους επιστήμονες που υπήρξαν φοιτητές του Ανταμάρ συγκαταλέγονται οι Μωρίς Ρενέ Φρεσέ, Πωλ Λεβύ, Σόλεμ Μαντελμπρότ και Αντρέ Βεΐ.